Κάπουα (αρχαία πόλη)

Η Κάπουα (λατινικά: Capŭa, ελληνικά: Καπύη) ήταν μια από τις μεγαλύτερες πόλεις στην αρχαιότητα, στην Ιταλία.  Βρισκόταν στο μέρος όπου σήμερα βρίσκεται η πόλη Σάντα Μαρία Κάπουα Βέτερε, στη Καμπανία, στη νότια Ιταλία. 

Δεν είναι γνωστό πότε ακριβώς ιδρύθηκε. Σύμφωνα με αρχαιολογικά ευρήματα από την περιοχή, οι Ετρούσκοι βρίσκονταν εκεί ήδη από το 10ο–8ο αιώνα π.Χ. Ο Κάτων τοποθετεί την ίδρυση της Κάπουα 260 χρόνια πριν την κατάκτησή της από τους Ρωμαίους, δηλαδή τον 7ο αιώνα π.Χ ενώ ο Ρωμαίος ιστορικός Βελλήιος Πατέρκουλος γύρω στο 800 π.Χ. Νεότεροι ιστορικοί εκτιμώντας διαφορετικά τα λεγόμενα του Κάτωνα τοποθετούν την ίδρυση της Κάπουα αργότερα, τον 6 αιώνα π.Χ.

Η Κάπουα καταστράφηκε τον 9ο αιώνα μ.Χ από τους Σαρακηνούς και οι περισσότεροι κάτοικοί της κατέφυγαν στο γειτονικό Κασιλίνουμ (Casilinum), όπου σήμερα βρίσκεται η σύγχρονη πόλη Κάπουα.

Παραπομπές

Εξωτερικοί σύνδεσμοι


Κατηγορία:Αρχαίες πόλεις της Ιταλίας
Κατηγορία:Ιστορία της Καμπανίας (Ιταλία)